open-index/open-wikipedia-markdown huggingface dataset:
Heli Hartikainen

**Heli Hartikainen** (s. 1993) on suomalainen saksofonisti, klarinetisti, säveltäjä ja äänitaiteilija. Hartikainen tunnetaan kokeellisen musiikin, improvisaation, nykymusiikin ja jazzin tekijänä.

Hartikainen on kotoisin Nilsiästä, muutaman tuhannen asukkaan kylästä, joka on osa Kuopiota. Hartikainen aloitti 7-vuotiaana soitinopinnot klarinetilla opettajanaan Martti Hautsalo. Hautsalo soitti myös saksofonia, ja pian myös Hartikainen otti klarinetin rinnalle saksofonin.
Yläkoulun jälkeen Hartikainen muutti Kuopioon opiskelemaan Kuopion Yhteiskoulun Musiikkilukioon (nyk. Lumit) ja sen jälkeen Kuopion konservatorioon muusikon ammattiopintoihin. Hän muutti Helsinkiin päästyään opiskelemaan Taideyliopiston Sibelius-Akatemiaan, josta valmistui musiikin maisteriksi 2022.

Kesällä 2024 Hartikainen valittiin Suomen edustajaksi Pohjoismaisen Säveltäjäneuvoston palkitseman Ung Nordisk Musik-hankkeen ja -festivaalin säveltäjäresidenssiin Ruotsiin. Residenssin aikana syntyi teos Light Cones altto- ja tenorisaksofoneille ja jousikvartetille, joka kantaesitettiin Örebron läänin Ställbergs Gruvassa 23. elokuuta 2024. Ung Nordisk Musik-hankkeen yhteydessä Hartikainen valittiin myös arvostetun Nordic Music Days-festivaalin Young Composers Exchange -projektin säveltäjäksi. Pioneerihankkeesta syntyi yhteistyösävellys Kide (viululle, alttoviululle ja live-elektroniikalle) skotlantilaisen säveltäjä Aileen Sweeneyn kanssa. Kide kantaesitettiin Nordic Music Daysillä 2024 Glasgowssa.

2025–2026 Hartikainen työskentelee Koneen Säätiön apurahalla uuden elektroakustisen musiikin sävellystyön parissa.

## CHRONOVARIATIONS
CHRONOVARIATIONS, teos tenorisaksofonille, live-elektroniikalle ja resonoiville metalliobjekteille, sai kantaesityksensä vuonna 2022 Hartikaisen Taideyliopiston Sibelius-Akatemian maisterikonserttina, ja valittiin jo samana vuonna Flow Festivalin The Other Sound-lavan ohjelmistoon. Äänitteenä teos julkaistiin syyskuussa 2024 Hartikaisen omakustannelevy-yhtiöllä Multiphonic Works. Levy äänitettiin Nousiaisten Pyhän Henrikin keskiaikaisessa kivikirkossa. Binauraalista 3D-ääniteknologiaa ja elektromagneettisia aktuaattorikaiuttimia hyödyntävä levy on herättänyt kansainvälistä kiinnostusta ja se on mainittu muun muassa arvostetuissa The Guardianissa, Jazzwisessa ja Jazz Journalissa. 

CHRONOVARIATIONS palkittiin Suomen arvostelijain liiton Kritiikin kannukset-palkinnolla vuoden parhaasta taiteellisesta läpimurrosta 2025 ja oli ehdolla Vuoden Jazz 2024 - Emma-palkinnon saajaksi Emma-gaalassa 2025.

## Diskografia
* Heli Hartikainen – CHRONOVARIATIONS (Multiphonic Works 2024)
* Antiphonia (Untempo Postcards 2025)
* Heli Hartikainen & Noise Trees - Live at Nomen Nescio Festival (Post-Rift 2024)
* Study on Overtones / Improvisation at Ställbergs gruva (Why Keith Dropped the S 2024)
* Aoide - I (Helmi Levyt 2020)
* Sibelius Academy Folk Big Band - Katrilli toisesta elämästä (Siba Records 2019)
* Museum of Impossible Forms - thinking sound (Impossible Reader 2019)
* Project Vainiolla Ensemble - Suruvesi (Vainiolla Sounds 2018)

## Lähteet

## Aiheesta muualla
* 
* 
* 
* 
* 
* 
*
Leif Höckerstedt

**Leif-Ole Håkan Höckerstedt** (s. 10. toukokuuta 1945 Helsinki) on suomenruotsalainen kielitieteilijä, joka korostaa suomenruotsalaisten yhteyttä Ruotsiin. Hänen mukaansa Suomen suomen- ja ruotsinkieliset ovat samaa kansakuntaa mutteivät samaa etnistä ryhmää eivätkä kansallisuutta.

Höckerstedt väitteli tohtoriksi vuonna 1984 ja on toiminut Helsingin yliopistossa ruotsin kielen lehtorina vuodesta 1989 lähtien. Hän on ottanut voimakkaasti kantaa suomenruotsalaisia koskevissa kysymyksissä ja korostanut jatkuvasti, että yhteyksiä Ruotsiin on tärkeää pitää yllä. Suuren huomion herätti keskustelujulkaisu *Fuskfinnar eller östsvenskar* (2000), jonka vaikutuksesta vanhat ”kulttuuriruotsalaisuuden” ja ”maalaisruotsalaisuuden” käsitteet tulivat uudestaan yleisen keskustelun alaisiksi.. Hän on levittänyt ruotsalaisuusideologiaansa myös Vihreän liiton edustajana suomenruotsalaisilla kansankäräjillä.

## Julkaisuja
Lähde:
* 
* 
* 

## Lähteet
David Edstrom

**David Edstrom** (s. 18. helmikuuta 2005 Göteborg, Ruotsi) on ruotsalais-yhdysvaltalainen jääkiekkoilija, pelipaikaltaan keskushyökkääjä. Edström pelaa kaudella 2024–2025 lainasopimuksella SHL-joukkue Frölunda HC:ssa. Hänellä on tulokassopimus NHL-joukkue Nashville Predatorsin kanssa kauden 2026–2027 loppuun saakka.

Edstromin kasvattajaseura on Hovås HC. NHL-joukkue Vegas Golden Knights varasi hänet ensimmäisellä kierroksella 32. varausvuorolla . Maaliskuussa 2024 Golden Knights kauppasi Edströmin ja ensimmäisen kierroksen varausvuoron vuoden 2025 varaustilaisuudessa San Jose Sharksiin vaihdossa Tomas Hertliin, kolmannen kierroksen varausvuoroon vuoden 2025 varaustilaisuudessa ja kolmannen kierroksen varausvuoroon vuoden 2025 varaustilaisuudessa.

Elokuussa 2025 Sharks kauppasi Edströmin, Magnus Chronan ja ehdollisen ensimmäisen kierroksen varausvuoron vuoden 2025 varaustilaisuudessa Predatorsiin vaihdossa Jaroslav Askaroviin, Nolan Burkeen ja kolmannen kierroksen varausvuoroon vuoden 2025 varaustilaisuudessa.  Edström on pelannut 81 SHL:n runkosarjan ottelua. Näissä otteluissa hän on tehnyt 13 maalia ja 23 syöttöä eli yhteensä 36 tehopistettä. Edstöm on pelannut 14 SHL:n ylempien pudotuspelien ottelua. Näissä otteluissa hän on tehnyt kaksi maalia ja neljä syöttöä eli yhteensä kuusi tehopistettä. Uran tilastot päivitetty 30. tammikuuta 2025.

## Lähteet
Hisorin luonnonpuisto

**Hisorin luonnonpuisto** () on luonnonsuojelualue Hisorvuorilla Uzbekistanin Qashqadaryon alueen Shahrisabzin, Yakkabogʻin ja Qamashin piireissä. Sen kokonaispinta-ala on 80&nbsp;986,1 hehtaaria, josta 13&nbsp;231,1 on suoja-aluetta.

Hisorin luonnonpuisto on perustettu vuonna 1985 yhdistämällä Qizilsuvin ja Miroqin luonnonpuistot. Qizilsuvin luonnonpuisto oli muodostettu vuonna 1975 Hisorvuorten katajametsien ja eläimistön suojelemiseksi. Vuonna 1976 perustetun Miroqin luonnonpuiston päätehtävä oli taloudellisesti tärkeän Qashqadaryon alkujokien ja Uzbekistanin suurimman jäätikön, Severtsovin jäätikön suojelu. Puisto kuuluu Uzbekistanin ympäristöministeriön luonnonsuojelualueviraston alaisuuteen. Sen hallinto sijaitsee Shahrisabzin kaupungissa.

Hisor on pinta-alaltaan Uzbekistanin suurin luonnonpuisto. Se sijaitsee Hisorvuorten lounaisrinteillä Oqsuv-, Tanxozdaryo- ja Qizilsuvjokien vesistöalueilla 1&nbsp;800–4&nbsp;421 metriä merenpinnan yläpuolella. Puisto rajoittuu pohjoisessa Tadžikistaniin sekä idässä ja kaakossa Surxondaryon alueeseen. Pinta-alasta 12&nbsp;203 hehtaaria on metsää, 24&nbsp;308 hehtaaria niittyä, 31&nbsp;819 hehtaaria kallioita ja kivikkoa ja 3&nbsp;155 hehtaaria jäätikköä. Alue kuuluu rajavyöhykkeeseen, ja siellä vierailuun tarvitaan lupa.

Luonnonpuiston kasvi- ja eläinkunta on tyypillinen Keski-Aasian keskikorkeille ja korkeille vuorille. Se on aiemmasta maatalouskäytöstä huolimatta melko hyvin säilynyt, lajistoltaan rikas ja käsittää paljon harvinaisia ja kotoperäisiä lajeja. Puustoon kuuluu kahden katajalajin (*Juniperus seravschanica* ja *Juniperus semiglobosa*) lisäksi muun muassa vaahteroita, saarnia, orapihlajia, pihlajia, idänhopeapensaita ja hedelmäpuita. Nisäkäslajeista keskeisiä ovat lumileopardi, siperianvuohi, pitkähäntämurmeli, ”himalajankarhu” (*Ursus arctos isabellinus*) ja ”turkestaninilves” (*Lynx lynx isabellinus*).

Puiston alueella sijaitsee 616 metrin pituinen Timurin luola, joka kuuluu Keski-Aasian suurimpiin. Suosittuja käyntikohteita ovat suoja-alueella sijaitsevat Hazrati Sultonin mausoleumi ja Suvtusharin vesiputous. Niiden yhteyteen on rakennettu matkailupalveluja.

## Lähteet
Luettelo NCAA:n III-divisioonan oppilaitoksista

Tämä on **luettelo NCAA:n III-divisioonan oppilaitoksista** eli oppilaitoksista, jotka osallistuvat NCAA:n III-divisioonaan eri urheilulajeissa. NCAA:n III-divisioonaan kuuluu nykyisin kaikkiaan 428 oppilaitosta.

## Oppilaitokset

## Lähteet
Sanduskyn rautatieasema

**Sanduskyn rautatieasema** on Amtrakin rautatieasema Sanduskyssa. Asemalla ei ole lipunmyyntiä

Amtrak yhdisti väliaikaisesti *Capitol Limited*in ja *Silver Star*in linjaksi *Floridian* 10. marraskuuta 2024 alkaen.

## Lähteet
Forserum

**Forserum** on taajama Nässjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 2&nbsp;153 asukasta vuoden 2023 lopussa.

## Lähteet

## Aiheesta muualla
Anneberg (täsmennyssivu)

**Anneberg** voi tarkoittaa seuraavia:

* Anneberg, taajama Nässjön kunnassa Ruotsissa
* Annala (), huvila ja puutarha Helsingin Vanhassakaupungissa

## Sukunimenä
* Benjamin Anneberg (1865–1925), suomalainen kansanedustaja.
Ajahn Jayasāro

**Ajahn Jayasāro** (s. Shaun Michael Chiverton 7. tammikuuta 1958) on brittiläinen ja thaimaalainen buddhalainen munkki Ajahn Chahin metsäperinteessä. 
Vuonna 1978 hänestä tuli Ajahn Chahin, yhden Thaimaan tunnetuimmista buddhalaismunkkeista ja meditaatiomestareista, opetuslapsi Wat Pa Pongin metsäluostarissa Koillis-Thaimaassa. Hän otti täyden vihkimisen, Ajahn Chahin opettajana, vuonna 1980. 

Alkuperäisen viiden vuoden luostarikoulutuksensa jälkeen Ajahn Jayasaro lähti pitkälle yksinäiselle retriitille ennen kuin hän ryhtyi opetus- ja hallintotehtäviin. Useiden seuraavien vuosien aikana hän vuorotteli retriittijaksojen ja luostarilinjansa palveluksen välillä. Tänä aikana hänen veljeskuntansa vanhimmat antoivat hänelle tehtäväksi kirjoittaa opettajansa Ajahn Chahin virallinen elämäkerta. Vuonna 1997 hän aloitti apottina Wat Pa Nanachatissa, Ajahn Chahin suvun kansainvälisessä luostarissa, jossa hän toimi vuoden 2002 loppuun asti.

Vuoden 2003 alusta lähtien Ajahn Jayasaro on asunut erakkorakennuksessa Khao Yai -vuoren kansallispuiston juurella. Dhamma-opetukset ja meditaatioretriitit, joita hän antaa säännöllisin väliajoin läheisessä retriittikeskuksessa, tarjoavat inspiraatiota sekä maallikkobuddhalaisille että luostareille. Hän on myös avainhenkilö buddhalaisten kehitysperiaatteiden integroimiseksi Thaimaan koulutusjärjestelmään. Monet hänen Dhamma-puheistaan ​​lähetetään radiossa ja televisiossa.

Ajahn Jayasaro on kirjoittanut useita kirjoja buddhalaisista aiheista thai-kielellä, joista monet on käännetty muille kielille, mukaan lukien kiinaksi, ranskaksi, italiaksi ja portugaliksi. Hänen viimeisin englanninkielinen teoksensa "without and within" on yleinen johdatus Theravada-buddhalaiseen perinteeseen. Vuonna 2011 Mahachulalongkorn Rajavidyalaya University myönsi Ajahn Jayasarolle buddhalaisen pedagogiikan kunniatohtorin arvon.

## Lähteet
Toivekonsertti 51

**Toivekonsertti 51** on levy-yhtiön Finnlevyn julkaiseman *[[Toivekonsertti (kokoelmalevysarja)|Toivekonsertti]]* -kokoelmalevysarjan 51., vuonna 1973 julkaistu kokoelma-albumi. Levyllä kuullaan suosittuja kappaleita pääasiassa tunnettujen iskelmälaulajien esittäminä.

Finnlevy julkaisi albumin vinyylilevynä ja C-kasettina vuonna 1973.

## Kappaleet
; A-puoli
# 
# 
# 
# 
# 
# 

; B-puoli
# 
# 
# 
# 
# 
# 
Lähteet:

## Tekijöitä
* Markku Johansson – kapellimestari (2, 6, 7)
* Nacke Johansson – kapellimestari (5, 7)
* Aarno Raninen – kapellimestari (10)
* Eino Virtanen – kapellimestari (11)

; Singlenä julkaistuilla kappaleilla soittavia muusikoita
* Irma Tapio – taustalaulu (8)
* Heikki Jäntti – huuliharppu (8)
* Antero Jakoila – kitarat (5)
* Heikki Laurila – kitarat (5, 8)
* Ilpo Kallio ja Matti Oiling – rummut ja lyömäsoittimet (8)
* Esko Rosnell – rummut ja lyömäsoittimet (5)
Lähteet:

## Lähteet
Riina Tikkanen

**Riina Tikkanen** on (s. 1988) suomalainen nukketeatteritaiteilija ja esiintyjä. Hän valmistui Turun taideakatemian nukketeatterilinjalta vuonna 2011, ja on sen jälkeen toiminut useissa esittävän taiteen tuotannoissa esiintyjänä, nukettajana, klovnina ja näyttelijänä. Hän on esiintynyt useilla kansainvälisillä teatterifestivalleilla Suomessa, Ruotsissa, Tanskassa, Virossa, Liettuassa, Puolassa, Saksassa, Pohjois-Makedoniassa, Iso-Britanniassa, Yhdysvalloissa ja Venäjällä. Hän on näyttämöteosten lisäksi toiminut äänikirjanlukijana, ja nukettaa avaruusolento Lunaa lastenohjelma Pikku Kakkosen Tähtioppilas-sarjassa. Tällä hetkellä Tikkanen työskentelee vierailevana esiintyjänä Helsingin kaupunginteatterissa (Veljeni Leijonamieli, 2024, ohj. Jakob Höglund), sekä useissa vapaan kentän produktioissa.

Tikkaselle myönnettiin Taiteen edistämiskeskuksen yksivuotinen taiteilija-apuraha vuonna 2018, Suomen Kulttuurirahaston kaksivuotinen työskentelyapuraha vuonna 2020, ja Taiteen edistämiskeskuksen puolivuotinen työskentelyapuraha vuonna 2023.

## Esityksiä
* Veljeni Leijonamieli (2024, ohj. Jakob Höglund), Helsingin kaupunginteatteri
* Whatever Love Means (2024, ohj. Merja Pöyhönen), Nykyesityksen näyttämö, Helsingin kaupunginteatteri
* Erään itsemurhan anatomia (2024, ohj. Davide Giovanzana ja Sanna Silvennoinen), Circo Aereo, Teatteri Metamorfoosi ja & Espoon Teatteri
* Into the Wild (2023, Kallo Collective ja Teatteri Metamorfoosi)
* Kris och Katastrof i Mumindalen (2022, ohj. Jakob Höglund), Lilla Teatern, Helsingin kaupunginteatteri
* Sukupuuttoparatiisi (2022, ohj. Alma Rajala), Elävä ensemble Mekaaninen joutsen
* Funny (2021, ohj. Pia Kalenius), Nukketeatteri Kuuma ankanpoikanen
* Leda (2020, ohj. Merja Pöyhönen), Merja Pöyhönen & CO ja Turun kaupunginteatteri
* Delay (2020, ohj. Antti-Juhani Manninen ja Jouni Järvenpää), Tehdas Teatteri
* Kalevala (2018, ohj. Jakob Höglund), Åbo Svenska Teatern

## Lähteet
Solberga (Österåker)

**Solberga** on taajama Österåkerin kunnassa Tukholman läänissä Upplannin historiallisessa maakunnassa Ruotsissa. Taajamassa oli 536 asukasta vuoden 2023 lopussa.

## Lähteet

## Aiheesta muualla
Hans Järta

**Hans Järta** (vuoteen 1800 *Hierta*; 11. helmikuuta 1774 Husby – 6. huhtikuuta 1847 Uppsala) oli ruotsalainen virkamies ja poliitikko, joka oli nuorena liberaali yksinvallan vastustaja, mutta kehittyi myöhemmin konservatiiviseen suuntaan. Valmistuttuaan Uppsalan yliopistosta Järta työskenteli sihteerinä ulkoministeriössä ja oikeusministeriössä. Vuoden 1800 valtiopäivillä Järta arvosteli Kustaa IV Aadolfia ja luopui aatelisarvostaan, jolloin hän myös vaihtoi sukunimensä Hiertasta Järtaksi. Tämän jälkeen hän työskenteli asianajajana. Jo nuorena Järta oli omaksunut Ranskan vallankumouksen ihanteet, ja hän osallistui Ruotsin vallankaappaukseen vuonna 1809.  Järta oli mukana laatimassa uutta perustuslakia, joka noudatti Montesquieun vallanjako-opin henkeä. Hänestä tuli uudessa hallinnossa valtiosihteeri, mutta hän erosi vuonna 1812 riitaannuttuaan kruununperijä Kaarle Juhanan kanssa ja siirtyi maaherraksi Kopparbergin lääniin, missä virassa hän toimi vuoteen 1822. Järta palasi myös valtiosihteeriksi vuonna 1815, mutta joutui jälleen erimielisyyksiin Kaarle Juhanan kanssa ja erosi seuraavana vuonna. Maaherrana Järta pyrki tukemaan maataloutta ja ruukkiteollisuutta, ja hän nautti laajaa kansansuosiota. Vuonna 1825 hän muutti Uppsalaan, missä hän alkoi julkaista kirjoituksiaan ja nousi yhdeksi maan näkyvimmistä konservatiivihahmoista. Järta toimi Ruotsin kansallisarkiston johtana 1837–1844. Vuodesta 1819 Järta oli Ruotsin akatemian jäsen.
## Lähteet

## Aiheesta muualla
Energia Irlannissa

**Energia Irlannissa** käsittelee Irlannin energian tuotantoon ja kulutukseen liittyviä asioita.

Irlannilla on kuunninahimoiset tavoitteet saavuttaa nettonollapäästöt vuoteen 2050 mennessä ja tuottaa 80 % sähköstä uusiutuvien energialähteiden avulla vuoteen 2030 mennessä, mutta toteutuksella alkaa tulla kiire. Maakaasu pysyy tärkeänä energialähteenä ainakin 2030-luvun puoliväliin asti, erityisesti sähkön huippukysynnän aikaan, mutta merellä tuotettavasta tuuli- ja aaltoenergiasta tulee Irlannin energiamurroksen kulmakivi vuoden 2030 jälkeen. Koska Irlanti on riippuvainen Britanniasta tuodusta energiasta, energiaturvallisuus on hallitukselle merkittävä huolenaihe.

## Energian kulutus
Energiankulutus asukasta kohti vuonna 2022 oli 118,037  miljoonaa BTU:ta, maailmassa 37:nneksi suurinta.

Vuonna 2022 loppukäyttäjistä suurin ryhmä oli liikenne (35&nbsp;%), toisena kotitalouksien energiankäyttö (24 %) Teollisuuden osuus on 19&nbsp;%.

Vuonna 2024 ensirekisteröidyistä henkilöautoista yleisimmin käyttövoimana oli bensiini (30,3%), sitten diesel (22,8%), täyssähkö (14,4%) ja harvinaisimpina lataushybridit (10,3%).

## Energian tuotanto
Irlannin energiankulutus vuonna 2023 jakaantui eri lähteiden kesken seuraavasti:
* öljy: 46&nbsp;%
* maakaasu: 32&nbsp;%
* maalämpö, aurinko ja tuulivoima:8,2&nbsp;%
* biopolttoaineet ja jätteenpoltto: 7&nbsp;%
* kivihiili: 5,5&nbsp;%

Irlannin sähköntuotanto jakautui vuonna 2022 eri lähteiden kesken seuraavasti:
* fossiiliset polttoaineet: 58,2&nbsp;% kokonaiskapasiteetista 
* tuulivoima: 35,9&nbsp;%
* biomassan ja jätteiden poltto: 4,1&nbsp;% 
* vesivoima: 1,5&nbsp;%
* aurinkoenergia: 0,3&nbsp;%

Irlannin eteläpuolelta löytyi 1980-luvulla maakaasua, mutta tunnetut kaasuvarat käytettiin nopeasti loppuun. Turvetta on poltettu maaseudun energianlähteenä vuosisatojen ajan, mutta nykyisin kansasllinen sähköverkko ulottuu koko maahan. Tuulienergiassa nähdään paljon kasvupotentiaalia.

## Lähteet
Mobile City

**Mobile City** on kaupunki Yhdysvalloissa Texasin osavaltiossa. Vuoden 2020 väestönlaskennassa Mobile Cityssä oli 142 asukasta. Kaupunki sijaitsee Rockwallin piirikunnassa. Mobile City kuuluu Dallasin–Fort Worthin metropolialueeseen.

Mobile City perustettiin vuonna 1990, jotta sen alueelle voitiin perustaa alkoholiliike. Rockwallin piirikunta oli tuolloin kuiva piirikunta: piirikunta ja sen alueella sijaitsevat kaupungit eivät sallineet alkoholin myyntiä. Mobile City oli vuoteen 2007 asti ainoa Rockwallin piirikunnan kaupunki, jossa sai myydä alkoholia.

## Väestö
Vuoden 2020 väestönlaskennassa Mobile Cityn asukasluku oli 142. Asukkaista valkoisia oli 22,5&nbsp;% ja 0,7&nbsp;%. Asukkaista 33,1&nbsp;% kuului johonkin muuhun rotuun ja 43,7&nbsp;% kuului kahteen tai useampaan rotuun. 79,6&nbsp;% oli hispaanoja tai latinoita mistä tahansa rodusta. 89,4&nbsp;% asukkaista puhuu kotonaan jotain muuta kieltä kuin englantia ja 23,7&nbsp;% asukkaista on syntynyt ulkomailla.

## Lähteet

## Aiheesta muualla
Pekka Zajkov

**Pekka Zajkov** (s. 16. lokakuuta 1946 Kiestinki) on karjalainen kielitieteilijä ja professori emeritus, joka on tehnyt elämäntyönsä karjalan kielen parissa. Zajkov opiskeli Petroskoin yliopistossa, jossa hän teki lisensiaatintyönsä akkalansaamesta ja väitteli tohtoriksi 1997. Zajkov oli mukana perustamassa Petroskoin yliopiston karjalan kielen laitosta vuonna 1991, opetti karjalaa sekä toimi karjalan ja vepsän kielen laitoksen johtajana, minkä lisäksi hän on toiminut Karjalan rahvahan liiton johdossa ja osallistunut karjalankielisen median kehittämiseen. Vuonna 2009 Zajkov aloitti Itä-Suomen yliopistossa karjalan kielen professorina, josta toimesta hän jäi eläkkeelle 2014.

## Lähteet
Salme Näsi

**Salme Elise Näsi** o.s. **Jokinen** (s. 6. joulukuuta 1948 Tyrvää) on suomalainen liiketaloustieteen tutkija ja professori emerita.

## Henkilöhistoria
Näsin vanhemmat olivat puuseppä Vilho Vihtori Jokinen ja Paula Anna-Liisa Heinonen. Hänen puolisonsa vuodesta 1975 oli professori Juha Näsi. Salme Näsi tuli ylioppilaaksi Harjun yhteiskoulusta 1967 ja valmistui Tampereen yliopistosta taloustieteen maisteriksi 1978 ja kauppatieteen lisensiaatiksi 1987. Kauppatieteen tohtoriksi hän väitteli siellä 1990. Hän oli Suomen ensimmäinen laskentatoimesta väitellyt nainen.

Näsi oli väitöskirjatutkija Mississipissä 1987–1988, hoiti opetus-, tutkimus- ja hallintotehtäviä Tampereen yliopistossa 1974–1993 ja oli apulaisprofessori Oulun yliopistossa 1993–1994 ja professori Jyväskylän yliopistossa 1995–20002. Hän oli Jyväskylän ylopistossa myös taloustieteen tiedekunnan varadekaani 1999–2000 ja yliopiston vararehtori 2000–2002. Tampereen yliopistoon hän tuli yrityksen taloustieteen professoriksi 2002. Näsi on ollut vieraileva tutkija myös McGill-yliopistossa Kanadassa ja Worcester Polytechnic Institutessa Yhdysvalloissa. Hänellä on lisäksi ollut useita asiantuntija- ja luottamustehtäviä.

## Julkaisuja
* *Tuottavuus ja yritysten kansainvälinen hintakilpailukyky: Suomen ja eräiden kilpailijamaiden toimialakohtaisen kannattavuuden, tuottavuuden ja markkinamenestyksen tarkastelu vuosina 1974–1978*, Tampere: Tampereen yliopisto, 1981
* *Suomalainen laskentatoimen tutkimus 1940-luvulta nykypäiviin: väitöskirjatuotannon tutkimusstrateginen analyysi*, Tampere: Tampereen yliopisto, 1985, Juha Näsi, Salme Näsi
* *Laskentatoimen kehityskuva: suomalaiseen laskentatoimen doktriiniin ja liiketaloudelliseen ammattilehtikirjoitteluun perustuva historiantutkimus*, Tampere: Tampereen yliopisto, 1987 (lisensiaatintyö)
* *Tamperetta rakentamassa: asuntokeskuskunta Tampereen Haka 50 vuotta*, Tampere: Asuntokeskuskunta Tampereen Haka, 1990, toim. Juha Näsi, Salme Näsi
* *Laskenta-ajattelun kehitys viime vuosisadan puolivälistä nykypäiviin: suomenkieliseen laskentatoimen kirjallisuuteen perustuva historiantutkimus*, Tampere: Tampereen yliopisto, 1990 (väitöskirja)
* *Kunnan kirjanpitouudistus*, Helsinki: Kunnallisalan kehittämissäätiö, 1999, Salme Näsi, Juha Keurulainen
* *Johdon laskentatoimen hyväksikäyttö ja kehittämistarpeet erilaisissa kunnallisissa toimintayksiköissä*, Jyväskylä: Jyväskylän yliopisto, 2001, Salme Näsi, Arja Hokkanen, Jaana Latvanen
* *Management tensions and configurations: papers on strategic management issues in the stakeholder society*, Jyväskylä: Jyväskylän yliopisto, 2002, toim. Juha Näsi, Salme Näsi
* *Kansainväliset IPSAS-tilinpäätösstandardit valtion laskentatoimen kehittämisen näkökulmasta*, Tampere: Tampere University Press, 2007, Mikko Luoma, Lasse Oulasvirta, Salme Näsi
* *Näkökulmia laskentatoimeen ja tilintarkastukseen*, Tampere: Tampere University Press, 2009, toim. Johanna Heiskanen, Lili-Anne Kihn, Salme Näsi

## Lähteet

## Aiheesta muualla
* *Laskenta-ajattelun tutkija ja kehittäjä: professori Salme Näsi 60 vuotta*, Tampere: Tampereen yliopisto, taloustieteiden laitos, 2008, toim. Timo Hyvönen, Matias Laine, Hannele Mäkelä
Lauren Macuga

**Lauren Macuga** (s. 4. heinäkuuta 2002 Troy, Michigan) on yhdysvaltalainen alppihiihtäjä.

Macuga saavutti nuorten MM-kilpailuissa pronssia syöksylaskussa 2022.Saalbachin MM-kilpailuissa 2025 hän jakoi supersuurpujottelun pronssin Kajsa Vickhoff Lien kanssa. Syöksylaskussa hän sijoittui viidenneksi ja joukkuealppiyhdistetyssä neljänneksi.

Macuga kilpaili maailmancupissa ensimmäisen kerran Lake Louisen syöksylaskussa joulukuussa 2021. Ensimmäisen maailmancupin pisteensä hän saavutti oltuaan 30:s Sankt Moritzin syöksylaskussa joulukuussa 2022. Kymmenen parhaan joukossa hän debytoi sijoituttuaan kymmenenneksi Altenmarkt-Zauchenseen supersuurpujottelussa tammikuussa 2024. Ensimmäisen voittonsa, ja ylipäätään palkintosijansa, hän saavutti St. Antonin supersuurpujottelussa tammikuussa 2025. Hän sijoittui toiseksi Kvitfjellin jälkimmäisessä syöksylaskussa maaliskuussa 2025. Syöksylaskucupissa hän oli neljäs.

Macuga voitti kaksi Nor-Am -cupin syöksylaskua 2023.

## Lähteet
Ruisrevitty

**Ruisrevitty** on ruisleipä, joka on leivonnan ja paistamisen jälkeen halkaistu sivuttain ja revitty kahtia jonka jälkeen puolikkaat on laitettu uudelleen yhteen. Ruisrevittyyn käytetään tavallisesti täysjyväruisjauhoa ja mahdollisesti myös ruisrouhetta. Mahdollisesti käytetään myös hieman vehnäjauhoja.

## Lähteet
Franjo von Allmen

**Franjo von Allmen** (s. 24. heinäkuuta 2001) on sveitsiläinen alppihiihtäjä. Hän on kolminkertainen olympiavoittaja ja kaksinkertainen maailmanmestari.

Von Allmen saavutti nuorten MM-kilpailuissa 2022 hopeaa syöksylaskussa, supersuurpujottelussa ja alppiyhdistetyssä. Saalbachin MM-kilpailuissa 2025 hän voitti syöksylaskun ja joukkuealppiyhdistetyn maailmanmestaruuden ja sijoittui supersuurpujottelussa 12:nneksi. Milanon ja Cortinan olympialaisissa 2026 hän voitti kultaa sekä supersuurpujottelussa että syöksylaskussa. Hän laski myös syöksyosuuden Sveitsin kultaa saavuttaneessa joukkuealppiyhdistetyn kakkosjoukkueessa, jossa hänen parinaan toimi Tanguy Nef.

Von Allmen voitti Eurooppa-cupin syöksylaskukilpailun tammikuussa 2023. Maailmancupissa hän kilpaili ensimmäisen kerran Aspenin syöksylaskussa maaliskuussa 2023. Ensimmäiset maailmancupin pisteensä hän saavutti oltuaan yhdeksäs Val Gardenan supersuurpujottelussa joulukuussa 2023. Ensimmäisen palkintosijansa hän saavutti sijoituttuaan kolmanneksi Garmisch-Partenkirchenin supersuurpujottelussa tammikuussa 2024. Joulukuussa 2024 hän sijoittui toiseksi Val Gardenan ja Bormion syöksylaskuissa. Ensimmäisen maailmancupvoittonsa hän saavutti Wengenin supersuurpujottelussa tammikuussa 2025. Seuraavan päivän syöksylaskussa hän oli toinen. Helmikuussa hän voitti Crans-Montanan syöksylaskun. Maaliskuussa hän voitti Kvitfjellin toisen syöksylaskun ja sijoittui Sun Valleyn supersuurpujottelussa kolmanneksi. Hän sijoittui maailmancupin kokonaiskilpailussa neljänneksi, syöksylaskucupissa toiseksi ja supersuurpujottelucupissa neljänneksi. Kaudella 2025–2026 hän sijoittui Val Gardenan ensimmäisessä syöksylaskussa toiseksi ja voitti jälkimmäisen syöksylaskun. Hän sijoittui Livignon sekä Wengenin supersuurpujotteluissa kolmanneksi ja toiseksi Kitzbühelin supersuurpujottelussa. Crans-Montanassa hän voitti syöksylaskun. Hän sijoittui toiseksi Lillehammerin syöksylaskussa. Maailmancupin kokonaiskilpailussa hän oli seitsemäs ja syöksylaskucupissa toinen.

## Maailmancupin osakilpailuvoitot

## Lähteet
Vehnänalkio

**Vehnänalkio** on vehnän jyvän alkio-osa, jota jauhetaan erikseen ja myydään tuotteina kaupoissa. Vehnänalkiotuotteet sisältävät runsaasti ravintokuitua, kivennäisaineita ja vitamiineja. Niitä käytetään sellaisenaan maitotuotteiden kanssa tai leivontaan ja ruoanlaittoon.

## Lähteet
Luettelo valtionpäämiesten valtiovierailuista Britanniaan kuningas Charles III:n hallitsijakauden aikana

Tämä on luettelo **valtionpäämiesten valtiovierailuista Britanniaan kuningas [[Charles III]]:n hallitsijakauden aikana.** 

## Luettelo

## Lähteet
Djursland

**Djursland** on Tanskan Keski-Jyllannin itäinen niemimaa Kattegatin merialueen länsirannalla. Alueen pinta-ala on laskutavasta riippuen noin 1200-1400 neliökilometriä. Litorinameren aikana alue oli pitkälti veden ympäröimä saaristo, ja siinä oli kulkukelpoisia vesiväyliä, mutta niistä jäi maankohoamisen seurauksena nykyaikaan vain Kolindsund-niminen pitkänomainen lahti, joka sekin kuivattiin 1870-luvulla. Randersin vuono rajoittaa yhä aluetta luoteessa. Maa on yhä hyvin alavaa. Sen korkeimmat kohdat ovat Agri Bavnehøj ja Mols Bjerge yli sata metriä merenpinnassa. Pohjoisessa sijaitsevat kalkkikivikalliot Sangstrup Klint ja Karlby Klint. Maa on paljolti viljelysmaata, mutta se on muuhun Jyllantiin verrattuna huomattavan metsäistä. Metsiä tosin hakattiin huomattavasti 1500- ja 1600-luvuilla laivanrakennusteollisuuden ja Ruotsin sotien vaikutuksesta sekä rakentamisen ja energiakäytön tarpeisiin. Tämän seurauksena alue kärsi lentohiekasta, ja metsiä on alettu kunnioittaa ja istuttaa enemmän. 

Alue jakautuu nykyään vuoden 1970 kuntauudistuksen jälkeen kahteen kuntaan, Norddjursin ja Syddjursin kuntiin. Merkittäviä historiallisia kaupunkeja, nykyään virallisesti asutuskeskuksia ovat Thorsager lännessä, Rønde ja Ebeltoft etelässä sekä Grenaa idässä. Liikenneyhteydet ovat hyvät sekä mannermaahan että saaristoon. Grenaabanen on rautatie, joka yhdistää Grenaan länteen Randersiin ja lounaaseen Aarhusiin.

## Lähteet
The Whistleblower

**The Whistleblower** (suomeksi myös **Ilmiantaja**) on vuonna 2010 ensi-iltansa saanut Larysa Kondrackin ohjaama tositapahtumiin perustuva jännitys- ja rikosdraamaelokuva, jonka pääosissa ovat Rachel Weisz, David Strathairn, Nikolaj Lie Kaas, Anna Anissimova, Monica Bellucci ja Vanessa Redgrave. Se on Kondrackin ensimmäinen elokuvaohjaus.

Elokuva pohjautuu yhdysvaltalaispoliisi Kathryn Bolkovacin kokemuksiin Bosniassa, jossa hän vuonna 1999 työskenteli YK:n rauhanturvaajana ja yritti paljastaa YK:n korruptoituneiden työntekijöiden pyörittämän ihmiskaupparingin.

## Juoni

Nebraskalainen poliisi Kathryn ”Kathy” Bolkovac (Rachel Weisz) lähtee YK:n rauhanturvaajaksi sodanjälkeiseen Bosniaan. Pian hänen odotuksensa auttaa maan uudelleenrakentamisessa romuttuu, kun hän törmää kulissien takana ihmiskauppaan, peittelyyn ja korruptioon. Hän päättää vastoin vallitsevia toimintatapoja uskaliaasti purkaa ja paljastaa vääryyksien vyyhdin.

## Näyttelijät

## Tuotanto

*The Whistleblowerin* kuvaukset alkoivat MediaPron elokuvastudioilla Bukarestissa lokakuussa 2009 ja päättyivät saman vuoden joulukuussa. Elokuva kuvattiin pääosin Bukarestissa, mutta joitain sen kohtauksia kuvattiin myös Torontossa.

## Ensi-ilta ja vastaanotto

*The Whistleblower* sai ensi-iltansa Toronton elokuvajuhlilla 13. syyskuuta 2010. Elokuva on saanut sekä kriitikoilta että katsojilta myönteisiä arvioita. Rotten Tomatoes -sivuston mukaan 75 prosenttia kriitikoista on antanut elokuvalle myönteisen arvosanan 6,5/10 keskiarvolla. Keräys perustuu 118 arviointiin, joista 89 on ”tuoreita” ja 29 ”mätiä”. Yli 10 000 käyttäjästä 71 prosenttia on antanut elokuvalle myönteisen arvosanan 3,6/5 keskiarvolla. Metacritic-sivuston mukaan 30 arvostelun perusteella elokuva on saanut 59 pistettä sadasta mahdollisesta. Metacriticin 39 käyttäjää on antanut elokuvalle keskiarvon 7,5/10.

## Lähteet

## Aiheesta muualla

*
Alabaman A&M-yliopisto

**Alabaman A&M-yliopisto** (, lyh. **AAMU**) on Yhdysvaltain Alabamassa sijaitseva julkinen yliopisto.  Yliopisto on perustettu vuonna 1875 ja se sijaitsee Huntsvillen kaupungissa.

## Lähteet

## Aiheesta muualla
* Yliopiston verkkosivusto
Zrinka Ljutić

**Zrinka Ljutić** (s. 26. tammikuuta 2004 Zagreb) on kroatialainen alppihiihtäjä. Hän on pujottelun maailmancupin voittaja.

Ljutić toimi Kroatian joukkueen lipunkantajana vuoden 2022 Pekingin olympialaisten avajaisissa. Hän sijoittui kisojen pujottelussa 25:nneksi ja suurpujottelussa 28:nneksi. Hän saavutti samana talvena nuorten MM-kilpailuissa kultaa pujottelussa ja pronssia suurpujottelussa. Courchevel / Meribelin MM-kilpailuissa 2023 hän oli suurpujottelussa 17:s. Saalbachin MM-kilpailuissa 2025 hän sijoittui suurpujottelussa kahdeksanneksi ja pujottelussa yhdeksänneksi. Milanon ja Cortinan olympialaisissa 2026 hän oli suurpujottelussa seitsemästoista.

Ljutić voitti kolme alppihiihdon Eurooppa-cupin osakilpailua vuonna 2021. Maailmancupissa hän kilpaili ensimmäisen kerran Semmeringin pujottelussa joulukuussa 2020. Ensimmäiset maailmancupin pisteensä hän saavutti oltuaan 26:s Kranjska Goran pujottelussa tammikuussa 2022. Kymmenen parhaan joukossa hän debytoi sijoituttuaan samalla kaudella viidenneksi Méribelin pujottelussa. Ensimmäisen palkintosijansa hän saavutti oltuaan kolmas Špindlerův Mlýnon pujottelussa tammikuussa 2023. Hän sijoittui kaudella 2023–2024 toiseksi Jasnan, Soldeun ja Åren pujotteluissa. Marraskuussa 2024 hän saavutti ensimmäisen palkintosijansa suurpujottelussa oltuaan toinen Killingtonissa. Ensimmäisen maailmancupvoittonsa hän saavutti Semmeringin pujottelussa joulukuussa 2024. Hän voitti samalla kaudella Kranjska Goran ja Courchevelin pujottelut sekä oli toinen Sestrieren pujottelussa. Hän voitti pujottelucupin ja sijoittui maailmancupin kokonaiskilpailussa neljänneksi. Hän sijoittui toiseksi Tremblantin ensimmäisessä suurpujottelussa joulukuussa 2025.

## Lähteet
Alibaba Cloud

**Alibaba Cloud**, tai kiinasta latinisoiden **Aliyun** (), on kiinalaisen Alibaba Groupin pilvipalveluja tarjoava tytäryhtiö. Alibaba Cloud on perustettu syyskuussa 2009. Yhtiö tarjoaa pilvipalveluja ulkoisten asiakkaiden ja Alibaba-konsernin omille verkkoliiketoiminnoille. Alibaba Cloudin päämaja sijaitsee emoyhtiönsä tavoin Hangzhoussa, Kiinan Zhejiangin maakunnassa.

Konserni jakoi Alibaban liiketoimet kuudeksi liiketoiminta-alueeksi maaliskuussa 2023. Ajatuksena oli, että näistä voitaisiin luoda erillisiä yhtiötä, jotka voitaisiin viedä haluttaessa pörssiin. Pilvipalveluista muodostettiin Cloud Intelligence Group -niminen liiketoiminta-alue, johon Alibaba Cloud kuuluu. Konserni luopui yrityksen pilkkomissuunnitelmasta marraskuussa 2023. Tätä ennen esimerkiksi vuonna 2022 raportoitiin Yhdysvaltain presidentinhallinnon selvitelleen aiheuttaako yhdysvaltalaisen asiakkaiden datan (sisältäen henkilötiedot ja immateriaalioikeudet) käsittely kiinalaisyhtiössä uhan kansalliselle turvallisuudelle.

Maailman pilvipalveluyhtiöitä ryhmitellessään Gartner luokitteli Alibaba Cloudin joulukuussa 2024 yhdeksi pilvitietokantojen hallintajärjestelmien johtavista yrityksistä. Alibaba Cloudin useat kilpailijat kuten Amazon Web Services, Google (Google Cloud Platform, GCP), Oracle (Oracle Cloud) ja Microsoft (Microsoft Azure) sijoittuivat tässä nelikentässä kuitenkin vahvemmin toimialajohtajuuden suuntaan.

Vuonna 2024 Alibaba Cloudilla oli liikevaihdolla mitattuna noin 4–5 prosentin markkinaosuus maailman pilviliiketoiminnoista. Sen liiketoiminnan ydin sijaitsee Kiinassa, ja yhtiöllä on vahva markkinaosuus myös Aasian Tyynenmeren puoleisten maiden pilvipalveluliiketoiminnassa kuten Japanissa. Yhtiö on läsnä myös Euroopan ja Pohjois-Amerikan markkinoilla sekä on laajentanut toimintojaan Lähi-Itään ja Etelä-Amerikkaan. 

Kiinan tekoälymarkkinoiden kilpailutilanteen vuoksi Alibaba Cloud uutisoitiin joutuneen vuonna 2024 alentamaan hinnotteluaan ainakin kolmeen otteeseen. Samalla pilvipalvelujen ja tekoälysovellusten katteet pienenivät merkittävästi. Kilpailutilanteen vuoksi esimerkiksi yhtiön laajan kielimallin Qwenin käytön hintaa laskettiin joiltain asiakkailta 97 prosenttia.

## Lähteet
Alabaman yliopisto (Birmingham)

**Alabaman yliopisto (Birmingham)** (, lyh. **UAB**) on Yhdysvaltain Alabamassa sijaitseva julkinen yliopisto. Yliopisto on perustettu vuonna 1969 ja se sijaitsee Birminghamin kaupungissa.

## Lähteet

## Aiheesta muualla
* Yliopiston verkkosivusto
Surxonin luonnonpuisto

**Surxonin luonnonpuisto** () on luonnonsuojelualue Koʻhitangvuorilla Uzbekistanin Surxondaryon alueen Sherobodin piirissä. Sen pinta-ala on 23&nbsp;406,4 hehtaaria.

Luonnonpuisto on perustettu vuonna 1986 aikaisemman, vuonna 1970 muodostetun Koʻhitangin rauhoitusalueen pohjalta. Siihen yhdistettiin samalla Paygʻambarorolin luonnonpuisto Amudarjan samannimisellä saarella. Paygʻambarorolin luonnonpuisto, jonka laajuus oli 3&nbsp;092 hehtaaria, oli perustettu vuonna 1971 Amudarjan rantametsien ja isokauriin alalajin *Cervus elaphus bactrianusin* suojelemiseksi. Afganistanin rajalla sijaitseva Paygʻambarorol on sittemmin luovutettu Uzbekistanin rajavartiolaitoksen hallintaan.

Surxonin luonnonpuisto sijaitsee Koʻhitangvuorten itärinteillä 850–3&nbsp;137 korkeudella merenpinnasta. Se rajoittuu lännessä Turkmenistaniin. Alueella sijaitsee Koʻhitangvuorten korkein kohta Ayribobo ja 13 metrin korkuinen Machillisoyn vesiputous. Suurimmat joet ja purot ovat Kampirtepa, Sherjon ja Tangidarasoy.

Luonnonpuiston päätehtävä on alueen katajametsien sekä kahden harvinaisen eläinlajin, kierteissarvivuohen ja persianlampaan eli uriaalin alalajin *Ovis vignei bocharensisin* suojelu. Kierteissarvivuohia oli alueella 2000-luvun alussa 160–180 ja ”buharanuriaaleja” 20–25 yksilöä. Muita harvinaisia lajeja ovat juovahyeena, ”kaukasianleopardi” *Panthera pardus ciscaucasica*, aavikkolepakko, ”turkestaninilves” *Lynx lynx isabellinus* ja kuhertajagaselli.

Puiston hallinto sijaitsee Sherobodin kaupungissa. Sen suoja-alueelle Qizilolman kylään on rakennettu Zaravutsoyn luontomatkailukeskus. Zaravutsoy tunnetaan myös kivikautisista kalliopiirroksistaan.

## Lähteet
Athene Football Club

**Athene Football Club** on porvoolainen naisten jalkapalloon erikoistunut urheiluseura. Seura toimii Itä-Uudenmaan ja Uudenmaan alueilla. Se perustettiin lokakuussa 2023, kun FC Futuran naisten edustusjoukkue erotettiin omaksi seurakseen. Nimi Athene Football Club otettiin käyttöön seuraavana vuonna.

Athenen puheenjohtajana toimii Rami Niinikoski. Seuralla on Naisten Kakkosessa pelaava edustusjoukkue sekä T18-ikäisten nuorten joukkue. Seuran kotikenttä on Porvoon keskuskenttä.

## Lähteet
Samfordin yliopisto

**Samfordin yliopisto** (, lyh. **SU**) on Yhdysvaltain Alabamassa sijaitseva yksityinen yliopisto. Yliopisto on perustettu vuonna 1841 ja se sijaitsee Birminghamin kaupungissa.

## Lähteet

## Aiheesta muualla
* Yliopiston verkkosivusto
Grand Canyonin yliopisto

**Grand Canyonin yliopisto** (, lyh. **GCU**) on Yhdysvaltain Arizonassa sijaitseva yksityinen yliopisto.  Yliopisto on perustettu vuonna 1949 ja se sijaitsee Phoenixin kaupungissa.

## Lähteet

## Aiheesta muualla
* Yliopiston verkkosivusto
Pohjois-Arizonan yliopisto

**Pohjois-Arizonan yliopisto** (, lyh. **NAU**) on Yhdysvaltain Arizonassa sijaitseva julkinen yliopisto.  Yliopisto on perustettu vuonna 1899 ja se sijaitsee Flagstaffin kaupungissa.

## Lähteet

## Aiheesta muualla
* Yliopiston verkkosivusto
Arkansas’n osavaltionyliopisto

**Arkansas’n osavaltionyliopisto** (, lyh. **ASU**) on Yhdysvaltain Arkansas’ssa sijaitseva julkinen yliopisto. Yliopisto on perustettu vuonna 1909 ja se sijaitsee Jonesboron kaupungissa.

## Lähteet

## Aiheesta muualla
* Yliopiston verkkosivusto
Arkansas’n yliopisto (Little Rock)

**Arkansas’n yliopisto (Little Rock)** (, lyh. **UA Little Rock**) on Yhdysvaltain Arkansas’ssa sijaitseva julkinen yliopisto. Yliopisto on perustettu vuonna 1927 ja se sijaitsee Little Rockin kaupungissa.

## Lähteet

## Aiheesta muualla
* Yliopiston verkkosivusto
Coulommiers (juusto)

**Coulommiers** on ranskalainen lehmänmaidosta valmsitettava Brien tapainen juusto. Juusto on peräisin Coulommiersin pikkukaupungista, joskin nykyisin sitä valmistetaan myös muualla teollisesti. Sen kuori saa valkoisen värinsä *[[Penicillium candidum]]*-homeesta.

Coulommiers on pikkukaupunki pariisin itäpuolella Brien historiallisella alueella nykyisessä Seine-et-Marnen departementissa. Se on aikanaan käsitetty yhdessä muiden Brie-juustojen kanssa ja siihen on viitattu nimellä *Brie de Coulommiers*. Yksi ero muihin Brie-juustoihin oli juustokiekon pienempi koko. Siinä missä Brie de Meaux on niistä suurin, coulommiers on niistä pienin. Tämä helpotti sen kuljetusta paikallisilla markkinoilla samalla, kun sen hinta oli joitakin Brie-juustoja halvempi. Juustoa käytettiin leivonnassa, mitä kautta se oli myös yläluokan pöydissä. Ludvig XV:n vaimo Maria Leszczyńskan sanotaan olleen siihen erityisen tykästynyt.

nykyisin juustoa myydään laajalti sen historiallisen valmistusalueen ulkopuolella muualla Ranskassa ja ulkomailla. Teollisesti sitä valmistetaan pastöroidusta maidosta. Joskus juustoon viitataan Ranskan kolmanneksi myydyimpänä juustona Camembertin ja Emmentalin jälkeen. Teollinen Coulommiers kypsyy neljästäkuuteen viikkoa ja sen rasvaprosentti on 40&nbsp;%. Ulkokuori on valkoinen ja sileä. Valkoinen väri on *[[Penicillium candidum]]*-hometta. Sisältö on voinväristä. Makua on kuvailtu raikkaaksi ja kermaiseksi.

Perinteinen artesaanijuusto Coulommiers voidaan valmistaa niin pastöroidusta kuin pastöroimattomastakin maidosta. Se kypsyy viidestä kahdeksaan viikkoa. Juuston kuoressa on valkoisen ohella punaisen ja sinisen vivahteita. Maku on teolliseen juustoon verrattuna voimakkaampi ja rakenne juoksevampi. Artesaanijuustoa myydään lähinnä valmistusalueella ja pariisilaisissa kaupoissa.

## Lähteet
Tupsu

**Tupsu** on yleensä langasta tehty, muodoltaan pyöreä koriste.  Monissa kielissä tupsuja kutsutaan nimellä pompom.

Tupsuja voi nähdä esimerkiksi:
*Aino-kenkien kärjessä
*avaimenperässä
*kranssissa
*matossa
*pipon tai pannan koristeena Sopiva tupsun koko on vaihdellut muodin mukaan, esimerkiksi 1950- ja 1960-luvuilla hiihtopipoissa oli pienet pyöreät tupsut, 1990-luvun alussa muodissa olivat pään kokoiset jättitupsut.
*pinnin tai ponnarin koristeena
*tyynyssä tai tuolinpäällisessä
*ryijyssä

Jo 5–6-vuotiaat lapset voivat oppia valmistamaan tupsuja. Pyöreät tupsut valmistetaan usein lankaa kahden pahvikiekon ympäri kiertämällä  ympyröiden keskelle tehdystä reiästä. Mitä suurempia ympyröitä käyttää, sitä suurempi tupsusta tulee. Rei'än koko taas vaikuttaa siihen, miten tuuhea tupsusta tulee. Kun renkaan ympärille kieputetun langat päät on katkaistu pahvikiekkojen välistä, tupsua voidaan vielä muotoilla tasaisemmaksi saksilla leikkaamalla.

Tupsuja voi valmistaa myös askartelu- ja lankakaupoissa myytävien muovisten tupsukehikoiden avulla. Apuvälineeksi sopii myös haarukka. Tupsun voi tehdä myös ilman apuvälineitä: langan voi kieputtaa oman kämmenen ympärille.

## Katso myös
*Tasseli
*Pom-pon

## Lähteet
Houstonin kristillinen yliopisto

**Houstonin kristillinen yliopisto** (, aik. **Houston Baptist University**, lyh. **HCU**) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1960 ja se sijaitsee Houstonin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.

## Lähteet

## Aiheesta muualla
* Yliopiston verkkosivusto
Dallasin baptistinen yliopisto

**Dallasin baptistinen yliopisto** (, lyh. **DBU**) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1898 ja se sijaitsee Dallasin kaupungissa. Yliopisto on taustaltaan kristillinen, ja se toimii baptistisen Baptist General Convention of Texas-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Juovahuulibarbi

**Juovahuulibarbi** (*Osteochilus vittatus*) on karppeihin kuuluva kalalaji. Lajia tavataan makeista vesistä Kaakkois-Aasiasta. 

## Koko ja ulkonäkö
Juovahuulibarbi kasvaa useimmiten noin 20 cm pitkäksi ja voi suurimmillaan saavuttaa noin 32 cm:n pituuden. Laji on ruumiinrakenteeltaan litteähkö ja suhteellisen korkeaselkäinen. Kuonossa on pari lyhyitä viiksisäikeitä. Kalan pyrstöevä on voimakkaasti haarautunut. Juovahuulibarbin selkä on ruskehtava tai vihertävä ja kyljet hopeanharmaat. Kyljissä on heikosti erottuvia punertavista tai kullanruskeista pisteitä muodostuvia juovia. Pyrstöntyvessä on musta laikku. Lajin evät ovat väriltään punaiset.

## Levinneisyys ja elintavat
Juovahuulibarbin levinneisyysalue ulottuu Myanmarsta Jaavalle, Sumatralle ja Borneolle. Lajia on lisäksi istutettu Singaporeen ja Hongkongiin. Kala elää monenlaisissa makeanveden ympäristöissä, esimerkiksi mutapohjoisissa joissa, soilla ja tulva-alangoilla. Se elää parvissa ja syö kasvien juurten ja levien lisäksi pieniä äyriäisiä. Juovahuulibarbi kutee Jaavalla ympärivuotisesti, ja lisääntymiskauden huippu on sadekaudella.

Juovahuulibarbi on kaupallisesti merkittävä ruokakala. Toisinaan sitä pidetään myös akvaarioissa.

## Lähteet
The Brutalist

**The Brutalist** on vuonna 2024 ensi-iltansa saanut historiallinen draamaelokuva, jonka on ohjannut Brady Corbet. Hän on myös käsikirjoittanut sen yhdessä Mona Fastvoldin kanssa. Elokuva kertoo unkarilaissyntyisestä holokaustiselviytyjästä, joka pakenee toisen maailmansodan jälkeistä Eurooppaa Yhdysvaltoihin jälleenrakentaakseen elämänsä ja uransa arkkitehtina. Adrien Brody esittää pääosaa ja muita merkittäviä rooleja näyttelevät Felicity Jones, Guy Pearce, Joe Alwyn, Raffey Cassidy, Stacy Martin, Emma Laird, Isaac de Bankolé ja Alessandro Nivola.

*The Brutalist* on ensimmäinen kokonaisuudessaan VistaVision-formaatin filmille kuvattu elokuva yli 60 vuoteen. Se kuvattiin 33 päivässä 10 miljoonan dollarin budjetilla.

*The Brutalist* sai ensi-iltansa 1. syyskuuta 2024 Venetsian elokuvajuhlilla, missä Corbet voitti parhaan ohjaajan palkinnon. Se ilmestyi elokuvateattereihin Yhdysvalloissa 20. joulukuuta 2024 ja Iso-Britanniassa 24. tammikuuta 2025. Brody palkittiin roolistaan parhaan miespääosan Oscarilla, Golden Globella ja Bafta-palkinnolla.

## Rooleissa

## Palkinnot
*The Brutalist* sai 10 Oscar-ehdokkuutta parhaasta elokuvasta, ohjauksesta, miespääosasta (Brody), naissivuosasta (Jones), miessivuosasta (Pearce), alkuperäisestä käsikirjoituksesta, musiikista, kuvauksesta, leikkauksesta ja lavastuksesta. Brody palkittiin parhaasta miespääosasta, Lol Crawley kuvauksesta ja Daniel Blumberg musiikista.

Se voitti kolme Golden Globea parhaasta draamaelokuvasta, ohjauksesta ja miespääosasta draamaelokuvassa. Bafta-palkintogaalassa se palkittiin kuvauksesta, musiikista, miespääosasta ja ohjauksesta.

## Lähteet

## Aiheesta muualla
*
Mississippi College

**Mississippi College** (lyh. **MC**) on Yhdysvaltain Mississippissä sijaitseva yksityinen korkeakoulu. Mississippi College on perustettu vuonna 1826 ja se sijaitsee Clintonin kaupungissa. Korkeakoulu on taustaltaan kristillinen, ja se toimii etelän baptistien työyhteydessä.

## Lähteet

## Aiheesta muualla
* Yliopiston verkkosivusto
Kalifornian baptistinen yliopisto

**Kalifornian baptistinen yliopisto** (, lyh. **CBU**) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1950 ja se sijaitsee Riversiden kaupungissa. Yliopisto on taustaltaan kristillinen, ja se toimii etelän baptistien työyhteydessä.

## Lähteet

## Aiheesta muualla
* Yliopiston verkkosivusto
Tasseli

**Tasseli** on langasta valmistettu koriste. Niitä kutsutaan myös roikkuviksi tupsuiksi, tasselitupsuiksi ja rihmatuiksi tupsuiksi. 

Tasseleita voi nähdä esimerkiksi:
*ammattiin valmistuvien lakeissa
*teekkarilakeissa
*tyynyn koristeena
*ryijymäisessä seinäkoristeessa

Tasseleiden almistuksessa voidaan hyödyntää pahvista leikattua apuvälinettä, jonka ympärille lankaa voidaan kieputtaa. Lankaa kierrätään pahvin ympärille, kunnes tasseli on halutun paksuinen. Lankojen päät sidotaan yhteen, minkä jälkeen tasselille tehdään kaula.

## Katso myös
*Tupsu

## Lähteet
Tomditov

**Tomditov** on vuoristo Kyzylkumin aavikon keskiosassa Uzbekistanin Navoiyn alueella. Sen osia ovat Shuvoqtov, Oqtov, Buzduastov, Muruntov ja Qoratov. Korkein kohta on Oqtov (922 metriä).

Vuoret ovat muodostuneet liuskeesta, kalkkikivestä, dolomiitista ja graniitista. Seudun ilmasto on mantereinen, kuiva ja kuuma. Rinteillä kasvaa marunoiden, otakilokkien ja vaivaisvehnien kaltaista aavikkokasvillisuutta. Niitä käytetään karjan laitumina. Hyötykaivannaisia ovat marmori, bauksiitti ja kulta.

## Lähteet
A Real Pain

**A Real Pain** on vuonna 2024 ensi-iltansa saanut draamakomediaelokuva, jonka on käsikirjoittanut ja ohjannut Jesse Eisenberg. Se kertoo kahdesta yhteensopimattomasta amerikanjuutalaisesta serkuksesta (Eisenberg ja Kieran Culkin), jotka matkaavat Puolaan kunnioittaakseen edesmennyttä isoäitiään. Muissa rooleissa esiintyvät Will Sharpe, Jennifer Grey, Kurt Egyiawan, Liza Sadovy ja Daniel Oreskes. Elokuva on Yhdysvaltojen ja Puolan yhteistuotanto.

*A Real Pain* sai ensi-iltansa Sundancen elokuvajuhlilla 20. tammikuuta 2024. Elokuvateattereihin se ilmestyi Yhdysvalloissa 1. marraskuuta ja Puolassa viikkoa myöhemmin 8. marraskuuta 2024. Elokuva sai kaksi Oscar-ehdokkuutta ja neljä Golden Globe -ehdokkuutta. Culkin palkittiin roolistaan parhaan miessivuosan Oscarilla ja Golden Globella.

## Rooleissa

## Lähteet

## Aiheesta muualla
*
Golden Globe 2025

**Golden Globe 2025** oli järjestyksessään 82:s Golden Globe -palkintogaala, jossa jaettiin palkintoja vuoden 2024 elokuville ja televisiosarjoille. Gaala järjestettiin Beverly Hilton -hotellissa, Kaliforniassa 5. tammikuuta 2025. Gaalan juonsi ensimmäistä kertaa Nikki Glaser. Elokuvista eniten ehdokkuuksia sai *[[Emilia Pérez]]*, joka sai ennätykselliset 10 ehdokkuutta. Se myös voitti eniten palkintoja neljällä palkinnolla.

Televisiosarjoista sai eniten ehdokkuuksia *[[The Bear]]* viidellä ehdokkuudella. Eniten palkintoja sai *[[Shōgun (vuoden 2024 televisiosarja)|Shōgun]]*, joka voitti neljä palkintoa.

## Voittajat ja ehdokkaat
### Elokuvat

## Lähteet
Höstvesi

**Höstvesi** () on kylä ja osa-alue Vaasassa, joka sijaitsee yhdeksän kilometriä keskustasta itään. Asutus Höstvedellä on keskittynyt Höstvedentien varrelle. Museovirasto on määritellyt Höstveden raitin valtakunnallisesti merkittäväksi rakennetuksi kulttuuriympäristöksi.

## Historia
Mustasaaren pitäjän Höstveden kylä on mainittu ensimmäisen kerran 1400-luvulla. Vuonna 1651 siellä oli viisi taloa. Höstveden tärkein elinkeino oli maatalous 1950-luvulle asti. Myöhemmin muun muassa Pilvilammen teollisuusalueella sijainnut muovitehdas työllisti kylän väkeä.

Läheisyys entiseen kaupungin keskustaan Vanhaan Vaasaan mahdollisti kylässä asuneille varattomille toimeentulon Vaasan paloon asti. Rautatien valmistuessa 1883 Höstvedeltä pääsi helpommin uuteen Vaasaan.

Höstvedestä osa liitettiin kaupunkiin jo 1600-luvulla, mutta kokonaisuudessaan kylästä tuli osa Vaasaa vasta 1973.

## Väestö
Vuonna 2015 Höstveden osa-alueen väkiluku oli 188 asukasta.

Höstveden asukkaista äidinkielenään suomea puhui 53,7&nbsp;%, ruotsia 44,7&nbsp;% ja muita kieliä 1,6&nbsp;% vuonna 2015. Alueen työvoimasta oli opiskelijoita 13,8&nbsp;% ja työttömiä 3,2&nbsp;% vuonna 2013.

## Lähteet
*

### Viitteet